الشركة:swvl
التقييم: -1 (سلبي)
وصف التقييم: امبارح بعد نص الليل كنت راجعة من الساحل المفروض بسويفل وكالعادة بكلم السواق قبل الرحلة نأكد المعاد والمكان واتصلت بيه ٣ مرات واتأكدت منه إنه بيعدي على النقطة بتاعتي. ٣ مرات!! واتفاجيء في آخر لحظة وانا واقفة مستنياه برة إنه ماجاش. اتصلت بيه وقاللي "انا مش جاي وماقلتش لحضرتك اي حاجة من دي انا المفروض وانا ماعرفش أصلا النقطة بتاعتك!!" وإنكار تام لكل الكلام اللي قاله ولازم اروحله انا عند النقطة اللي هو فيها في الكيلو ٦٤ وعايزني اجيله خلال ٥ دقايق وإلا هيمشي ويسيبني. يعني بعيدا عن الكدب والنصب اللي انا مش فاهمة له أي مبرر لحد دلوقتي ولا هو عمل كده ليه من الأول ندخل بقى على قلة الأدب والسفالة اللي بتخليه يقول كلام من نوعية "الكلام ده مالوش عندي اي تلاتين لازمة وانا مش جاي وده اللي عندي وانا استناكي تلت ساعة ليه عشان تيجي ان شاء الله مين حضرتك " وما شابه من سلسلة من السفالة والوطينة ويقفل في وشي السكة. آه عادي بنقفل في وش العميل السكة إيه المشكلة. يعني أقل حاجة تتعمل في موقف زي ده إنسان فيه بيتعرض لمشكلة إني استناه. لأ انا الأقل ده أصلا مش هعمله وهسيبه وامشي وأقل أدبي. 
انا اتسبت على طريق الساحل الساعة ١ بالليل بسبب سويفل والأشكال اللي شغالين فيها بدون أي تصور أنا ممكن ارجع ازاي وبدون اي مساعدة او حتى حد منهم يستجيب ولا هما عندهم خدمة عملا أساسا. يعني عادي هما مش مهتمين العميل ممكن يحصل له إيه أو أي نوع خطر بيتعرض له أو حتى لو حصل اي حاجة خلال الرحلة فعادي هما مالهمش دعوة ومالكش دية. آخرك تكلمهم على فيسبوك ويقولوا لك احنا آسفين. آه بس كده هو ده اللي بيعملوه.
ويقعد يكلمك عن سياسة الشركة اللي تقريبا عندهم بتنص على ان العميل سلامته وأمنه وخدمته هي آخر حاجة بتهمهم ودي مش حاجة غريبة لما دخلت شفت الريفيوز اللي عليهم اللي واضح منها إو ده الطبيعي جدا ومافيهوش مشكلة يعني.
سويفل لحد دلوقتي ماتواصلوش ولا خدوا اي إجراء ولا بس قالوا احنا آسفين على اننا سيبناكي في الصحرا الساعة ١ بالليل معلش بقى.
دي سكرين شوت الرحلة والشخص السافل اللي اتسبب في الكارثة دي وكمان عليا تشارج بتمن الرحلة عشان سياسة الشركة وكده اللي هي أهم منك انت شخصيا طبعا عشان احنا أصلا شركة مهزأة ولا فاهمين احنا بنعمل إي